《次韵郝元隐浙西山》
元代·方回

疏处温凉密处寒，未须向背问支干。
猿闲配偶双嬉戏，树古根枝万屈盘。
何限楼台荒宿草，几年歌舞罢鸣銮。
赖天独肯扶僧刹，佛大泥多许共看。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。